आईसीसी मरद टी-20 बिश्वकप (जे पहिले आईसीसी बिश्व ट्वेंटी-20 कहात रहे) ट्वेंटी-20 क्रिकेट के एगो अंतराष्ट्रीय प्रतिजोगिता हऽ। क्रिकेट के संचालित करे वाला संस्था, अंतर्राष्ट्रीय क्रिकेट परिषद (आईसीसी) एकरा करवावेला। अबहिन एकरा मे सोरह गो दल भाग लेवेला, जेह मे दस गो दल के, एगो बतावल तारीख ले अंतर्राष्ट्रीय ट्वेंटी-20 रैंकिंग मे पहिलका दस गो दल के चुनल जाला, आ बाँचल छव गो दल आईसीसी ट्वेंटी-20 बिश्वकप क्वालीफायर से चुनालन सन।